Zaključci sa 11. sjednice NVa – 09.06.2026.	

Dnevni red:

1. Usvajanje zapisnika sa 10. sjednice Nastavničkog vijeća održane 03. lipnja 2026. godine,
2. Rezultati uspjeha usmene obrane završnog rada u ljetnom roku za učenike u zanimanju turističko-hotelijerski komercijalist, konobar, kuhar i slastičar,
3. Izvješće o stanju sigurnosti, provođenju preventivnih programa te mjerama
poduzetim u cilju zaštite prava učenika za drugo polugodište šk. god. 2025./2026.,
4. Razno.

Točka 1)
Otvara se rasprava glede teksta zapisnika 10. sjednice Nastavničkog vijeća održane 03. lipnja 2026. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen.

Točka 2)
Voditeljica B.B. prezentira Nastavničkom vijeću rezultate uspjeha učenika nakon održanog dopunskog rada u ljetnom roku za  zanimanja turističko – hotelijerski komercijalist, konobar, kuhar i slastičar. Učenici koji su uspješno obranili završni rad su P.D., Z.J., L.I. i K.D.. Učenica J.M. (3.2 razred) nije pristupila obrani završnog rada te se upućuje na polaganje završnog rada u jesenskom roku.

Točka 3)
Ravnateljica prezentira Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika za drugo  polugodište 2025./2026. 

Točka 4)
Ravnateljica daje informaciju vezano uz dolazak prosvjetne inspekcije. 
Ravnateljica daje na znanje da veliki broj učenika želi promijeniti izborni predmet vjeronauk etikom. Učenici imaju pravo mijenjati izborni predmet u zakonskom roku.
Ravnateljica moli razrednike maturanata da kolacioniraju, isprintaju i donesu svjedodžbe na potpis. Obzirom da u primjenu kreće digitalno potpisivanje svjedodžbi, ravnateljica ukazuje na moguće probleme s Carnetom pa da budemo spremni.
Ravnateljica predlaže da se na terensku nastavu ide u petak, 10.07. 2026. godine u vinariju Deklić, u Vižinadi. Nastavničko vijeće jednoglasno prihvaća prijedlog. 
Ravnateljica ističe da imamo jako puno komisija za Državnu maturu. Sve  se piše u zgradi škole na adresi Eugena Kumičića 14. 
Ravnateljica obavještava Nastavničko vijeće da se ponedjeljak, 15. lipnja i 16. lipnja, piše Državna matura iz hrvatskog jezika (test i sažetak i esej).
Koordinatorica Državne mature obavieštava da učenici u sustavu Postani student vide broj učionice u kojoj se piše iako će obavijest biti stavljena i na vrata škole na dan ispita.
Ravnateljica obavještava da će se sjednice Razrednih vijeća održati u petak 12. lipnja u 14.00 sati.
Sjednica Nastavničkog vijeća održat će se u ponedjeljak, 15. lipnja u 14.00 sati.   

